Sevinər özgəsinin sevincinə insan
Sevinər özgəsinin sevincinə insan! 
Bölüşər öz sevgisin, gəlsə dinə insan! 

Gör nə gözəl xəlq eyləyib ruhi-Adəmi,
Heyrandır huri-mələklər əqlinə, insan! 

Verib surətinə aləmin nişanəsin, 
Sahibdir aləmlərin hər sirrinə insan.

Sual edib mələklər alıb sirr cavabın, 
Tərif deyib Yaradanın şəninə, insan!

Bilsən kim çıxıb asi, anlarsan qiyası, 
O gündən düşmən kəsilib irqinə, insan!

Yoxdur görən gözü insanı, kor əbləhin, 
O nifrətdəndir ki, girib nəfsinə, insan!

Paylaş öz zəhmətin, aç xəzinənin ağzın, 
Ol kimsəsizə sən Məkkə-Mədinə insan.

Gəl ver acığ düşməninə çatlasın bağrı, 
Ol Rauf tək nümunə hər birinə insan!
Qəzəllər